|  |  |
| --- | --- |
|  |  |
| Kliimaministeerium | 05.12.2025 nr 7-10/159-1 |
| **Nõusoleku küsimine raadamistöödeks ja kinnistu jagamiseks** |  |

|  |  |
| --- | --- |
|  |  |

Pöördume Kliimaministeeriumi poole seoses Eesti Vabariigi ja Venemaa Föderatsiooni vahelise ajutise kontrolljoone 24/7 valvamise võimekuse arendamise, kontrolljoone korrastamise, ning Narva jõe äärde vajaliku taristu, seirepositsioonide ja patrullteede väljaehitamise vajadusega.

Riigi kinnisvararegistri andmetel on Kliimaministeerium riigivara valitseja Ida-Viru maakonnas Alutaguse vallas Jaama külas asuvale Permisküla metskond 214 kinnisasjale (riigi kinnisvararegistri objekti kood KV69133, katastritunnus 22901:001:00494). Siseministeeriumile on vajalik nimetatud kinnistust äralõike tegemine suuruses 25157 m2

Äralõike tegemine ja uue katastriüksuse moodustamine on vajalik selleks, et tõhustada Eesti Vabariigi ja Venemaa Föderatsiooni vahelise kontrolljoone 24/7 valvamise võimekust. Elluviidava projekti eesmärgiks ja kavandatavaks tegevuseks on Narva jõe äärde riigipiiritaristu (sh seirepositsioonide, trasside, patrullteede jms) rajamine, olemasolevate riigipiiri taristu rajatiste korrastamine, tehniliste valveseadmete paigaldamine ning ligipääsetavuse tagamine igal aastaajal.

Seoses eeltooduga pöördume Teie poole palvega anda riigivara valitseja nõusolek nimetatud kinnistul korrastamis- ja hooldustööde tegemiseks ning riigipiiri taristu alal kasvava metsa raadamiseks.

Ühtlasi taotleb Siseministeerium riigipiiri väljaehitamiseks Kliimaministeeriumi valitsemisel eelpool nimetatud kinnistu jagamist ja selle tulemusel tekkinud äralõike (asendiplaan lisatud) üleandmist Siseministeeriumi valitsemisele ning jagamise tulemusel tekkinud osa sihtotstarbe muutmist riigikaitsemaaks.

Eelpool nimetatud kinnistu jagamisega kaasnevad maakorraldustoimingud algatab ning nende eest tasub Politsei- ja Piirivalveamet.

|  |  |
| --- | --- |
| Lugupidamisega  (allkirjastatud digitaalselt)  Krista Aas  varade asekantsler |  |

Lisa: Äralõike asendiplaan

Teadmiseks: Riigimetsa Majandamise Keskus

Politsei- ja Piirivalveamet

Krista Pihlapuu 6125097

krista.pihlapuu@siseministeerium.ee